**ՊԱՇՏՊԱՆՈՒԹՅՈՒՆ ԲՌՆՈՒԹՅՈՒՆԻՑ ԵՎ ՇԱՀԱԳՈՐԾՈՒՄԻՑ**

**Միջազգային Կարիտասի[[1]](#footnote-1)**

**Երեխաների և խոցելի չափահաս անձանց պաշտպանության և անվտանգության ապահովման քաղաքականություն[[2]](#footnote-2)**

* 1. **Նպատակ**

Կարիտասը ճանաչում է երեխաների և խոցելի չափահաս անձանց պաշտպանված լինելու իրավունքը՝ անկախ նրանց սեռից, ռասայական և մշակութային պատկանելությունից և հաշմանդամության տեսակից: Կարիտասը գիտակցում է երեխաների և խոցելի չափահաս անձանց հետ աշխատանքի հնարավոր վտանգները, ինչպես նաև շահառուների՝ իրենց հետ աշխատող անձնակազմի կողմից բռնության և շահագործման ենթարկվելու ռիսկերը։

Կարիտասը կոչված է ստեղծելու և պահպանելու այնպիսի միջավայր, որտեղ խրախուսվում են կազմակերպության հիմնարար արժեքները և կանխարգելվում մարդկանց նկատմամբ բռնության և շահագործման դեպքերը: Կարիտասի անձնակազմը[[3]](#footnote-3) և գործընկերները[[4]](#footnote-4) պարտավոր են հարգել բոլոր անձանց արժանապատվությունը՝ մշտապես դրսևորելով անձնային և մասնագիտական բարձր որակներ: Միևնույն ժամանակ նրանք պարտավոր են իրենց պարտականությունները կատարել բարձր պատասխանատվությամբ և սրտացավությամբ` կառուցելով ճիշտ հարաբերություններ:

Կարիտասը ճանաչում է երեխաների և խոցելի չափահաս անձանց հատուկ կարիքները և, հետևաբար, պարտավորվում է ստեղծել և պահպանել այնպիսի միջավայր, որտեղ պաշտպանված է յուրաքանչյուր անհատ:

* 1. **Ազդեցության ոլորտ**

Այս քաղաքականությունն ուղղակիորեն կիրառելի է hետևյալ խմբերի համար.

1. Միջազգային Կարիտասի գլխավոր քարտուղարության անձնակազմ և գործընկերներ,
2. Միջազգային Կարիտասի հատուկ մեխանիզմների միջոցով լիազորված և գործուղված անձինք,
3. Անդամ կազմակերպությունների անձնակազմ և գործընկերներ։

Գլխավոր քարտուղարությունն աջակցում է անդամներին՝ ըստ կարիքի;

* 1. **Երեխաների և խոցելի չափահաս անձանց պաշտպանություն**

Միջազգային Կարիտասն արգելում է բռնության և շահագործման բոլոր դրսևորումները, մասնավորապես.

* Կարիտասի անձնակազմին և գործընկերներին արգելվում է իրականացնել սեռական բնույթի ցանկացած գործողություն երեխաների նկատմամբ (երեխա է համարվում 18 տարին չլրացած անձը՝ անկախ տեղական օրենսդրությամբ համաձայնության կամ չափահասության տարիքի ամրագրումից)։ Երեխայի տարիքի թյուրըմբռնումը չի ազատում պատասխանատվությունից:
* Կարիտասի անձնակազմին և գործընկերներին արգելվում է ցանկացած տեսակի ֆիզիկական կամ հոգեբանական վնաս պատճառել երեխաներին կամ խոցելի չափահաս անձանց:
* Կարիտասի անձնակազմին և գործընկերներին արգելվում է գումար, ապրանք կամ աշխատանք առաջարկել սեռական բնույթի որևէ գործողության դիմաց (այդ թվում՝ սեռական ծառայությունների)։
* Կարիտասի անձնակազմին և գործընկերներին արգելվում է դրսևորել նվաստացում, ստորացում կամ շահագործում ենթադրող վարքագիծ երեխաների, կանանց և խոցելի չափահաս անձանց նկատմամբ:
* Կարիտասի անձնակազմը և գործընկերներն իրավունք չունեն չարաշահել իրենց լիազորությունները կամ պաշտոնեական դիրքը՝ ցուցաբերելով կողմնակալ վերաբերմունք կամ չտրամադրելով ծառայություններ ու աջակցություն:
* Կարիտասի անձնակազմին և գործընկերներին արգելվում է չարաշահել իրենց լիազորությունները կամ պաշտոնեական դիրքը՝ խնդրելով կամ պահանջելով գումար, ծառայություն կամ ցանկացած այլ տեսակի շահույթ:
* Կարիտասի անձնակազմին և գործընկերներին արգելվում է ներգրավվել մարդկային թրաֆիքինգ ենթադրող ցանկացած գործողության մեջ:

Նույն տրամաբանությամբ՝ Կարիտասի անձնակազմին և գործընկերներին արգելվում է սեռական հարաբերություններ ունենալ այն անձանց հետ, որոնց հետ աշխատում են, քանի որ նմանատիպ հարաբերությունները հիմնված են ի սկզբանե անհավասար ուժային հարաբերակցության վրա։ Նմանատիպ հարաբերությունները հակասում են Կարիտասի սկզբունքներին ու արժեքներին և խարխլում են կազմակերպության աշխատանքի հուսալիությունն ու ամբողջականությունը:

* 1. **Զեկուցելու պատասխանատվություն**

Կարիտասի անձնակազմը և գործընկերները պարտավորվում են զեկուզել երեխայի կամ խոցելի չափահաս անձի շահագործման կամ նրա հանդեպ բռնության ցանկացած կասկածի կամ մտահոգության մասին: Չզեկուցելը կրկնակի վտանգի է ենթարկում և զոհին, և Կարիտասին, համարվում է սույն Պաշտպանության քաղաքականության, ինչպես նաև Վարվեցողության կանոնների խախտում:

Կարիտասի անձնակազմը և գործընկերները պետք է զեկուցեն ոչ անդամ կազմակերպության կամ կառույցի անձնակազմի մտահոգությունների մասին՝ նախապես հաստատված զեկուցման ընթացակարգերի միջոցով:

* 1. **Կանխարգելում**

Կարիտասը ցուցաբերում է հետևողականություն մարդկային ռեսուրսների հավաքագրման և չափորոշիչների ընտրության գործընթացում՝ բռնությունից և շահագործումից պաշտպանելու այն մարդկանց, որոնց հետ աշխատում է: Սա ներառում է.

* **Անվտանգ հավաքագրում.** թափուր հաստիքի համար դիմած համապատասխան թեկնածուների նախկին փորձառության ուսումնասիրություն և ոստիկանական ստուգում՝ առանձնահատուկ անդրադարձ կատարելով նախկին փորձառության ընթացքում դրսևորած վարքագծի համապատասխանությանը Վարվեցողության կանոններով ամրագրված չափանիշներին: Կարիտասը կիրառում է «չարաշահումների բացահայտման միջկազմակերպական ընթացակարգը»:
* **Ընթացակարգերի/քաղաքականությունների ներկայացում նոր անձնակազմին**. անձնակազմի բոլոր նոր անդամներին ներկայացվում են «Վարվեցողության կանոնները», «Բողոքարկման քաղաքականությունը», «Երեխաների և խոցելի չափահաս անձանց պաշտպանության քաղաքականությունը», «Երեխաների հետ վարվելակերպի կանոնները» և «Եզրույթների մեկնաբանությունը»։
* **Հաստատում՝ Կարիտասում գործող քաղաքականություններին ծանոթանալու վերաբերյալ.** անձնակազմի բոլոր անդամները կարդացել, հասկացել և ստորագրել են «Երեխաների և խոցելի չափահաս անձանց պաշտպանության քաղաքականություն» և «Վարվեցողության կանոններ» փաստաթղթերը:
  1. **Տվյալների պաշտպանություն**

Կարիտասը անձնական տվյալների մշակման գործընթացում պահպանում է առավելագույն գաղտնիություն:

«Վարվեցողության կանոնների» և «Երեխաների և խոցելի չափահաս անձանց պաշտպանության քաղաքականության» խախտման դեպքերի հետաքննության ընթացքում ձեռք բերված անձնական տեղեկությունների նկատմամբ կիրառելի է «Անձական տվյալների պաշտպանության մասին» ՀՀ օրենքը։

Հաստատվել է 2018թ. հոկտեմբերի 11-ին Վարչական խորհրդի կողմից

**Հավելվածներ**.

Հավելված 1 – Եզրույթների բառարան

Հավելված 2 – Երեխաների հետ վարվելակերպի կանոններ

Հավելված 3 – Ծանոթացման թերթիկ

Հավելված 4 – Զեկուցման ձևաթուղթ

**Հավելված 1**

**Եզրույթների բառարան**

**Երեխա։** 18 տարին չլրացած ցանկացած անձ։ Չնայած կարող են գործածվել տարբեր սահմանումներ՝ համաձայն տվյալ երկրի օրենսդրության կամ տեղական սովորույթների, այնուամենայնիվ, Կարիտասը հստակ սահմանում է՝ պետք է հավասարապես ապահովել 18 տարին չլրացած բոլոր անձանց պաշտպանությունը և անվտանգությունը՝ անկախ տվյալ վայրում ընդունված տարիքային սահմանափակումներից։

**Խոցելի չափահաս անձ։** Խոցելի չափահաս անձինք 18 տարին լրացած այն անհատներն են, որոնք ավելի շատ են ռիսկի ենթարկվում մի շարք գործոնների պատճառով, ինչպիսիք են սեռը, տարիքը, մտավոր կամ ֆիզիկական առողջությունը, աղքատությունը, անհավասարությունը, տեղահանված լինելը կամ ճգնաժամը։

**Անվտանգության ապահովում։** Կազմակերպությունների ստանձնած պատասխանատվությունն է՝ համաձայն որի կազմակերպության աշխատակազմը և ծրագրերը խթանում են երեխաների և խոցելի չափահաս անձանց բարեկեցությունը և պաշտպանում են նրանց բռնության կամ շահագործման ենթարկվելու ռիսկից։ Այս եզրույթը սովորաբար ներառում է նաև սեռական շահագործման կամ բռնության կանխարգելումը և երեխաների պաշտպանությունը։

**Պաշտպանություն։** Այն պատասխանատվությունը կամ միջոցներն են, որոնք ձեռնարկվում են՝ կանխարգելելու և արձագանքելու երեխաների և խոցելի չափահաս անձանց շահագործման և բռնության դեպքերին։ Սա ներառում է իրազեկվածության բարձրացում, դասընթացների մասնակցության խրախուսում, բողոքների վերլուծություն և արձագանքում, պաշտպանության համակարգի մշտադիտարկում և գնահատում, ինչպես նաև անձնական պատասխանատվության ստանձնում։

**Երեխաների պաշտպանություն։** Երեխաների պաշտպանությունը ենթադրում է բռնության, շահագործման ու չարաշահումների կանխարգելում և արձագանքում նմանատիպ դեպքերի՝ ներառյալ սեռական շահագործումը և բռնությունը, թրաֆիքինգը, մանկական աշխատանքը և վնասակար ավանդական սովորույթները։ Երեխաների պաշտպանությունն ավելի մեծ աշխատանքային դաշտի՝ անվտանգության ապահովման մի մասն է հանդիսանում։

**Պաշտպանություն սեռական շահագործումից և բռնությունից։** Այն բոլոր միջոցառումները, որոնց իրականացման արդյունքում ճգնաժամային իրավիճակում հայտնված համայնքների բնակիչները պաշտպանվում են տարբեր կազմակերպությունների անձնակազմերի կողմից հավանական սեռական շահագործումից և բռնությունից (օրինակ՝ ՀԿ-ներ, ՄԱԿ և այլ դերակատարներ)։

**Բռնություն։** Ցանկացած գործողություն կամ անգործություն, որը վնաս է պատճառում մեկ այլ անձի։ Սա կարող է ներառել ֆիզիկական բռնություն, հուզական բռնություն, սեռական բռնություն և անտեսում։ Այն նաև ներառում է առցանց և/կամ բջջային տեխնոլոգիաների միջոցով կիրառվող բռնությունը։ Գոյություն ունեն բռնության տարբեր տեսակներ, ներառյալ.

**1. Սեռական բռնություն։** Սեռական բնույթ ունեցող ցանկացած գործողություն կամ սպառնալիք երեխայի կամ չափահասի հանդեպ՝ ուժի, հարկադրանքի կիրառմամբ կամ անհավասար պայմանների արդյունքում։ Սեռական բռնության օրինակները ներառում են բռնաբարությունը, անցանկալի սեռական կոնտակտը, ինչպիսիք են անցանկալի հպումները կամ առանց ֆիզիկական կոնտակտի սեռական բռնությունը, օրինակ՝ սեքստինգը[[5]](#footnote-5), վերբալ (խոսքային) կամ վարքային (ոչ վերբալ) սեռական ոտնձգությունները։

**2. Ֆիզիկական բռնություն։** Երեխային կամ չափահաս անձին պատճառած կամ սպառնացող ֆիզիկական վնասը, օրինակ՝ խփելը, ոտքով հարվածելը կամ թափահարելը, երբ կա հստակ տեղեկություն կամ հիմնավոր կասկած այն մասին, որ վնասը պատճառել են գիտակցաբար կամ այն գիտակցաբար չեն կանխել։

**3. Հուզական բռնություն։** Շարունակական կամ խիստ բացասական հուզական վերաբերմունքի կամ մերժման արդյունքում պատճառած վնաս, ինչպիսին է նվաստացնող պատիժը, սպառնալիքները, բուլլինգը, խնամքից կամ զգայական ջերմությունից զրկելը։

**4. Անտեսում**։ Հիմնական պահանջմունքներից զրկելը, ինչպիսիք են սնունդը, ջերմությունը կամ բժշկական խնամքը, կամ ցանկացած տեսակի վտանգ չկանխարգելելը։

**Հավելված 2**

**Երեխաների հետ վարվելակերպի կանոններ**

Կարիտասի անձնակազմը[[6]](#footnote-6) և գործընկերները[[7]](#footnote-7) պետք է մշտապես զգուշավորություն ցուցաբերեն իրենց բառապաշարի, գործողությունների հանդեպ, ինչպես նաև երեխաների հետ հաղորդակցվելու ընթացքում և ապահովեն նրանց անվտանգությունը։ Անձնակազմը և գործընկերները պետք է մշտապես պաշտպանեն յուրաքանչյուր երեխայի արժանապատվություն և բոլոր երեխաներին վերաբերվեն հարգանքով։

Անձնակազմից և գործընկերներից ակնկալվում է խստորեն հետևել ներքոնշյալ ձևակերպումներին՝ երեխաների հետ (18 տարին չլրացած ցանկացած անձ) հաղորդակցվելիս։

Կարիտասի անձնակազմը և գործընկերները.

|  |  |
| --- | --- |
| **ՊԵՏՔ Է** | **ՉՊԵՏՔ Է** |
| 1. Դրսևորեն այնպիսի վարքագիծ, որը համապատասխանում է Կարիտասի արժեքներին և վարվեցողության ու էթիկայի կանոններին։ | 1. Խփեն կամ ֆիզիկական բռնության ենթարկեն երեխաներին (նույնիսկ եթե դա մշակութային առանձնահատկություն է)։ |
| 2. Բոլոր երեխաներին և նրանց ընտանիքի անդամներին հարգանքով վերաբերվեն՝ անկախ նրանց ռասայից, գույնից, սեռից, լեզվից, հատուկ կարիքից, կրոնական և էթնիկ պատկանելությունից, ծննդյան, սոցիալական կամ այլ կարգավիճակից։ | 2. Երեխաներին ենթարկեն հուզական կամ վերբալ բռնության։ |
| 3. Լսեն երեխաներին։ | 3. Կոպիտ վարվեն երեխաների հետ։ Եթե երեխան նշում է, որ անհարմար կամ անհանգիստ է զգում տվյալ իրավիճակում, անմիջապես պետք է դադարեցնել նմանատիպ պահվածքը։ |
| 4. Ապահովեն այնպիսի ջերմ, ներառական և ապահով միջավայր երեխաների համար, որտեղ բացառվում է բռնության և շահագործման ցանկացած դեպք | 4. Ցանկացած տեսակի սեռական բնույթի գործողություն կատարեն երեխայի հանդեպ, այդ թվում՝ ոչ պատշաճ հպումներ։ |
| 5. Հետևողական լինեն երեխաների ներկայությամբ (օրինակ՝ բառապաշար, խոսակցության թեմաներ, շարժումներ, հպումներ) | 5. Երեխային նվաստացնող կամ վիրավորական գրավոր կամ բանավոր հաղորդագրություն ուղարկեն, օրինակ՝ սեռական բովանդակություն ունեցող տեքստեր, պոռնոգրաֆիկ նյութեր։ |
| 6. Հարգեն մշակութային այն առանձնահատկությունները, որոնք չեն վնասում երեխաներին։ | 6. Երեխաների շահագործման կամ հետապնդման նպատակով գործածեն համակարգչային կամ բջջային տեխնիկա, տեսաձայնագրիչ կամ սոցիալական մեդիա, ինչպես նաև ձեռք բերեն, ներբեռնեն կամ տարածեն երեխայի շահագործման վերաբերյալ նյութեր։ |
| 7. Գործողություններում ցուցաբերեն հստակություն։ | 7. Վարձեն երեխաների։ |
| 8. Երեխաների հետ նույն վայրում գտնվելիս ապահովեն առնվազն մեկ այլ չափահաս անձի ներկայությունը։ Երեխաների հետ առանձին հանդիպելիս ցուցաբերեն զգուշավորություն և հոգատարություն։ | 8. Խրախուսեն երեխաների հանդիպումը իրենց հետ աշխատանքային միջավայրից դուրս։ |
| 9. Երեխային մեկ այլ վայր տեղափոխելիս ապահովեն ծնողի/խնամակալի ներկայությունը։ Եթե հնարավոր չէ, ստանան համապատասխան թույլտվություն։ | 9. Երեխային իրենց տուն տանեն։ |
| 10. Զեկուցեն Երեխայի հանդեպ բռնության կամ շահագործման ցանկացած մտահոգության մասին։ | 10. Մենակ մնան երեխայի հետ (կարող են բացառություններ լինել)։ |
| 11. Բարձրաձայնեն երեխաների շահագործմանը վերաբերող բոլոր մտահոգությունների կամ կասկածների մասին։ | 11. Երեխայի փոխարեն կատարեն անձնական բնույթի այնպիսի գործողություն, որը երեխան ի վիճակի է կատարել ինքնուրույն։ |
| 12. Ենթարկվեն տեղական օրենսդրությանը։ | 12. Ցուցաբերեն կողմնակալություն։ |
| 13. Ապահովեն այնպիսի պայմաններ, որ երեխաների հետ հաղորդակցումը լինի այլ չափահաս անձի տեսադաշտում, ներկայությամբ կամ վերահսկողությամբ։ | 13. Ալկոհոլի կամ թմրադեղերի ազդեցության տակ հանդիպեն երեխաների հետ։ |

**Երեխաների և խոցելի չափահաս անձանց պաշտպանության քաղաքականություն**

**Հավելված 3**

**Ծանոթացման թերթիկ**

**Հայտարարագիր**

Կարիտասի ամբողջ անձնակազմը[[8]](#footnote-8) և գործընկերները[[9]](#footnote-9) պետք է կարդան, ստորագրեն և պահպանեն Միջազգային Կարիտասի «Երեխաների և խոցելի չափահաս անձանց պաշտպանության քաղաքականությունը», որով արգելվում է երեխայի կամ խոցելի չափահաս անձի շահագործումը և նրանց իրավունքների չարաշահումը։

----------------------------------------------------------------------------------------------------------

Ես հասկանում եմ, որ Կարիտասը կոչված է հարգելու երեխաների և խոցելի չափահաս անձանց արժանապատվությունն ու իրավունքները և պաշտպանելու նրանց բռնությունից ու շահագործումից, ինչպես ամրագրված է Միջազգային Կարիտասի «Երեխաների և խոցելի չափահաս անձանց պաշտպանության քաղաքականությամբ»։

Ես կարդացել եմ Միջազգային Կարիտասի «Երեխաների և խոցելի չափահաս անձանց պաշտպանության քաղաքականությունն» ամբողջությամբ և հասկանում եմ ներքոնշյալը.

Բռնություն և շահագործում եզրույթները,

Իմ պարտավորվածությունը՝ զեկուցել երեխայի կամ խոցելի չափահաս անձի նկատմամբ կատարված բռնության և շահագործման մասին,

Ինչպես զեկուցել՝ ըստ Կարիտասում գործող զեկուցման գործընթացների՝ պահպանելով գաղտնիությունը,

Ես պարտավոր եմ պահպանել Միջազգային Կարիտասի «Երեխաների և խոցելի չափահաս անձանց պաշտպանության քաղաքականությամբ» և «Վարվեցողության կանոններով» ամրագրված վարքականոնները,

Ես պարտավորվում եմ մասնակցել «Վարվեցողության կանոններ», «Երեխաների և խոցելի չափահաս անձանց պաշտպանության քաղաքականություն», «Բողոքարկման գործընթաց» փաստաթղթերի ներկայացման հանդիպմանը և ծանոթանալ հետևյալ փաստաթղթերին՝

* + «Վարվեցողության կանոններ»
  + «Բողոքարկման գործընթաց»
  + Հավելված 1` եզրույթների բառարան
  + Հավելված 2՝ երեխաների հետ վարվելակերպի կանոններ

Ցանկացած հարցի դեպքում պարտավորվում եմ անմիջապես դիմել իմ ղեկավարին կամ Մարդկային ռեսուրսների կառավարման պատասխանատուին,

Սույն Քաղաքականությունը խախտելը կամ բռնության դեպքերը չզեկուցելը կարող է հանգեցնել կարգապահական գործողությունների՝ ընդհուպ մինչև պայմանագրի դադարեցում կամ աշխատանքից հեռացում։

—————————————— —————————

Աշխատողի ստորագրություն Ամսաթիվ

**Երեխաների և խոցելի չափահաս անձանց պաշտպանության քաղաքականություն**

**Հավելված 4**

**Զեկուցման ձևաթուղթ**

**Երեխայի կամ խոցելի չափահաս անձի նկատմամբ բռնության կամ շահագործման կասկած**

**Ցուցումներ**

Երեխայի կամ չափահաս անձի, այդ թվում՝ Կարիտասի անձնակազմի կամ գործընկերների նկատմամբ բռնության կամ շահագործման ցանկացած կասկածի կամ մտահոգության մասին պետք է զեկուցել՝ համաձայն «Հայկական Կարիտասի» «Բողոքարկման գործընթացի» և «Երեխաների և խոցելի չափահաս անձանց պաշտպանության քաղաքականության»։ Եթե հնարավոր չէ լրացնել բոլոր բաժինները, տրամադրեք միայն այն տեղեկությունը, ինչն իսկապես գիտեք։ Եթե մեկից ավելի զոհեր կան, խնդրում ենք յուրաքանչյուր զոհի համար լրացնել առանձին ձևաթուղթ։ Զեկուցողի գաղտնիությունը կպահպանվի, և զեկուցողի անձը կբացահայտվի միայն խիստ անհրաժեշտության դեպքում։ Եթե զեկուցողը կարծում է, որ իրեն կամ տվյալ գործընթացում ներգրավված ցանկացած անձի վտանգ է սպառնում, պետք է անմիջապես տեղեկացնել «Հայկական Կարիտասի» գործադիր տնօրենին։ «Հայկական Կարիտասը» պարտավորվում է արձագանքել և պատասխանել բոլոր հայցերին։

Եթե կյանքին անմիջականորեն սպառնացող վտանգ կամ արագ արձագանքման անհրաժեշտության կա, խնդրում ենք անմիջապես կապ հաստատել տեղի իշխանությունների հետ կամ տեղեկացնել ղեկավար անձնակազմին։ Զեկուցման ձևաթղթի նպատակը բռնության կամ շահագործման ցանկացած կասկածելի դեպքի մասին տեղեկացնելն է, որպեսզի «Հայկական Կարիտասը» գնահատի և պլանավորի հետագա քայլերը։

**ԶԵԿՈՒՑՈՂ**

Զեկուցողը ցանկանո՞ւմ է պահպանել իր գաղտնիություն

Այո Ոչ

Եթե ոչ, Զեկուցողի անունը և կոնտակտային տվյալները․

Անուն\_\_\_\_\_\_\_\_\_\_\_\_\_\_\_\_\_\_\_\_\_\_

Ազգանուն\_\_\_\_\_\_\_\_\_\_\_\_\_\_\_\_\_\_\_

Հայրանուն\_\_\_\_\_\_\_\_\_\_\_\_\_\_\_\_\_\_\_

Հեռախոսահամար *(ներառել երկրի կամ տարածաշրջանի կոդը)\_\_\_\_\_\_\_\_\_\_\_\_\_\_\_\_\_\_\_*

Լրացուցիչ հեռախոսահամար\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Էլ․ փոստ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Կազմակերպություն\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Պաշտոն\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ԶՈՀ**

Զոհը երեխա՞ է, թե՞ չափահաս

Երեխա Չափահաս

Զոհի մասին անձնական տվյալներ

Անուն\_\_\_\_\_\_\_\_\_\_\_\_\_\_\_\_\_\_\_\_\_\_

Ազգանուն\_\_\_\_\_\_\_\_\_\_\_\_\_\_\_\_\_\_\_

Հայրանուն\_\_\_\_\_\_\_\_\_\_\_\_\_\_\_\_\_\_\_

Չգիտեմ

*(եթե չեք կարող զոհի մասին անձնական տեղեկություն տրամադրել, նշեք՝ Չգիտեմ)*

Մոտավոր տարիք\_\_\_\_\_\_\_\_\_\_\_\_\_ Սեռ\_\_\_\_\_\_\_\_\_\_\_\_\_

*Երեխա՝ վերաբերում է 18 տարին չլրացած ցանկացած անձի*

Տրամադրեք ցանկացած այլ լրացուցիչ տեղեկություն

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ծնող/խնամակալ/ազգական**

Անուն\_\_\_\_\_\_\_\_\_\_\_\_\_\_\_\_\_\_\_\_\_\_

Ազգանուն\_\_\_\_\_\_\_\_\_\_\_\_\_\_\_\_\_\_\_

Հայրանուն\_\_\_\_\_\_\_\_\_\_\_\_\_\_\_\_\_\_\_

Չգիտեմ

*(Եթե չեք կարող տրամադրել ծնողի/խնամակալի/ազգականի մասին տեղեկություն, նշեք՝ Չգիտեմ)*

Բնակության հասցե՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Օրինակ՝ գյուղ, փողոց, քաղաք, տուն, շենք)*

Հեռախոսահամար *(ներառել երկրի կամ տարածաշրջանի կոդը)\_\_\_\_\_\_\_\_\_\_\_\_\_\_\_\_\_\_\_*

Լրացուցիչ հեռախոսահամար\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Էլ․ փոստ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Մոտավոր տարիք\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Սեռ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ԴԵՊՔԻ ՄԱՍԻՆ ՄԱՆՐԱՄԱՍՆԵՐ**

**Դեպքի տեսակ** *(նշել բոլոր կետերը, որոնք կիրառելի են)*

Սեռական բռնություն *(օր․՝ փաղաքշանք, համբույր, առանց ֆիզիկական կոնտակտի սեռական գործողություն, բռնաբարություն )*

Շահագործում *(օր․՝ թրաֆիքինգ, հարկադրական մարմնավաճառություն, մանկական աշխատանք )*

Հուզական բռնություն *(օր․՝ ահաբեկում, սպառնալիք, նվաստացում, բուլլինգ)*

Ֆիզիկական բռնություն *(օր․՝ խփելը, ոտքով հարվածելը, թափահարելը)*

Այլ (նկարագրեք)

**Վայր**

Հասցե/որտեղ է դեպքը տեղի ունեցել\_\_\_\_\_\_\_\_\_\_\_\_\_\_\_\_Երկիր

*(Օր․՝ գյուղ, փողոց, քաղաք, տուն, շենք)*

**Ամսաթիվ**

Դեպքի մոտավոր ամսաթիվ՝ Ամիս\_\_\_\_\_\_\_\_ Օր\_\_\_\_\_\_\_\_ Տարի\_\_\_\_\_\_\_\_

Երբ է զեկուցվել՝ Ամիս\_\_\_\_\_\_\_\_ Օր\_\_\_\_\_\_\_\_ Տարի\_\_\_\_\_\_\_\_

**Ֆիզիկական և հուզական վիճակ**

Զոհի ֆիզիկական և հուզական վիճակը *(նշել բոլոր կիրառելի կետերը)*

Կտրվածք, կապտուկ, այտուց, քերծվածք

Վարքային փոփոխություն (օր․՝ նյարդային է, լացում է, դյուրագրգիռ է, մեկուսացած է, հանկարծակի հիվանդացել է)

Այլ

Խնդրում ենք ավելի մանրամասն նկարագրել զոհի ֆիզիկական և հուզական վիճակը։

**Հաշմանդամություն կամ հատուկ կարիք**

Զոհը ունի՞ հատուկ կարիք կամ հաշմանդամություն

Այո Ոչ Չգիտեմ

Եթե այո, խնդրում ենք նկարագրել

**Տեղեկատվություն ստանալը**

Զեկուցողն ինչպե՞ս է տեղեկացել դեպքի մասին։

Ներկա է գտնվել Այլ (նկարագրել)\_\_\_\_\_\_\_\_\_\_\_\_\_

**Զոհի անվտանգությունը**

Այս ձևաթուղթը լրացնելուց առաջ զոհին անմիջական վտանգ սպառնացե՞լ է:

Այո Ոչ

Տեղական իշխանությունների կամ ղեկավար անձնակազմի հետ կապ հաստատե՞լ եք։

Այո Ոչ

Խնդրում ենք տրամադրել լրացուցիչ ցանկացած այլ տեղեկություն

**ԿԱՍԿԱԾՅԱԼ**

Անուն\_\_\_\_\_\_\_\_\_\_\_\_\_\_\_\_\_\_\_\_\_\_

Ազգանուն\_\_\_\_\_\_\_\_\_\_\_\_\_\_\_\_\_\_\_

Հայրանուն\_\_\_\_\_\_\_\_\_\_\_\_\_\_\_\_\_\_\_

Չգիտեմ *(եթե չեք կարող զոհի մասին անձնական տեղեկություն տրամադրել, նշեք՝ Չգիտեմ)*

Հեռախոսահամար *(ներառել երկրի կամ տարածաշրջանի կոդը)\_\_\_\_\_\_\_\_\_\_\_\_\_\_\_\_\_\_\_*

Լրացուցիչ հեռախոսահամար\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Էլ․ փոստ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Մոտավոր տարիք\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Սեռ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Կասկածյալի ֆիզիկական տվյալների նկարագրություն

Հասցե\_\_\_\_\_\_\_\_\_\_\_\_\_\_ Չգիտեմ

*(օր․՝ գյուղ, փողոցի անուն, քաղաք, տուն, շենք)*

Կազմակերպություն \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Պաշտոն\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ԱՅԼ ՏԵՂԵԿՈՒԹՅՈՒՆ**

Լրացուցիչ տեղեկությունների տիրապետող այլ անձինք կա՞ն

Այո Ոչ

Եթե այո, խնդրում ենք տրամադրել մանրամասներ․

**ԼՐԱՑՈՒՑԻՉ ՏԵՂԵԿՈՒԹՅՈՒՆ**

Լրացուցիչ տեղեկություն ունեցող այլ անձ կա՞

Այո Ոչ

Եթե այո, խնդրում ենք տրամադրել մանրամասներ

1. Կարիտաս Ինտերնացիոնալիս [↑](#footnote-ref-1)
2. «Հայկական Կարիտասը» որդեգրել է Միջազգային Կարիտասի՝ «Երեխաների և խոցելի չափահաս անձանց պաշտպանության և անվտանգության քաղաքականությունը»՝ որոշակի փոփոխություններով [↑](#footnote-ref-2)
3. Անձնակազմ՝ Կարիտասի անմիջական անձնակազմը, կամավորները, փորձնակները և կառավարման անդամները [↑](#footnote-ref-3)
4. Փորձագետները և պայմանագրային հիմունքներով համագործակցողները [↑](#footnote-ref-4)
5. Բջջային կապի միջոցով բացահայտ սեռական բնույթի հաղորդագրություններ, լուսանկարներ և տեսագրություններ ուղարկելը *(բացատրությունն ավելացված է)* [↑](#footnote-ref-5)
6. Անձնակազմ՝ վերաբերում է անձնակազմին, կամավորներին, փորձնակներին, ղեկավար անձնակազմին [↑](#footnote-ref-6)
7. Գործընկերներ՝ վերաբերում է փորձագետներին և կապալառուներին [↑](#footnote-ref-7)
8. Անձնակազմ՝ վերաբերում է անձնակազմին, կամավորներին, փորձնակներին, ղեկավար անձնակազմին [↑](#footnote-ref-8)
9. Գործընկերներ՝ վերաբերում է փորձագետներին և պայմանագրային հիմունքներով համագործակցողներին [↑](#footnote-ref-9)